Walter Trout har udgivet et utal af blues-albums, han har vundet flere priser, og han har turneret hele verden rundt med sin musik. Men udover at tilhøre verdenstoppen inden for blues-musik, så tilhører Walter Trout også gruppen af sårbare over for coronavirus, da han i 2014 fik en levertransplantation. Derfor har han den seneste halvanden måned søgt tilflugt i et sommerhus i Vorupør. - Coruna-virussen i Californien var ude af kontrol. Det blev værre og værre, og jeg har problemer med mit immunforsvar, så det føltes ikke sikker at være der længere, siger Walter Trout. Grunden til, at det netop blev Thy, der blev tilflugtssted for bluse-musikeren, var hans kone. - Jeg forelskede mig i en pige fra Thisted, og jeg mødte hende i Holstebro i september 1990. Pigen hed dengang Marie Brændgaard, men hun har siden giftet sig til efternavnet Trout, og ægteparret har i dag tre børn. - Jeg har ikke længere selv noget familie, så min familie er nu min kones familie her i Danmark, og de bor i det her område. Så min familie er faktisk dansk nu, fortæller Walter Trout. Koncerter aflyst, men nyt album er på vej Marie og Walter Trout bor lige nu i parrets sommerhus i Vorupør, og har ikke planer om at tage tilbage til deres hjem i Californien foreløbigt. - Hvis du er tvungen til at blive i dit hjem og ikke kan arbejde, så er det her et smukt sted at flygte til, siger den 69-årige musiker. Han skulle egentlig have været på turne lige nu, men alle hans koncerterne er aflyst. Walter Trout har dog noget at glæde sig over; fredag udkommer hans helt nye album med titlen Ordinary Madness.

Opsummering:
Til dagligt bor blues-musikeren Walter Trout i Californien, men den amerikanske corona-situation har fået ham til at flygte til Danmark.